الحمد لله اشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في اللقاء آآ الثاني من مدارسة
زيارة ام المؤمنين عائشة رضي الله عنها وارضاها ضمن سلسلة امهات المؤمنين تناولنا سيرة خديجة رضي الله عنها وارضاها وبين ايدينا اليوم بدأنا في سيرة اتكلمنا عن سيرة ام المؤمنين سودة رضي الله عنها وارضاها. والان نحن مع
مع سيرة عائشة رضي الله عنها وارضاها ام المؤمنين دي المرة التانية من من مدارسة سيرة ام المؤمنين عائشة مرة الماضية اه الصراحة كانت مهمة جدا آآ الدرس الاول تكلمنا على البطاقة الشخصية لام المؤمنين عائشة. عرفنا آآ تعارفنا على الاب والام
اخوة وعرفنا متى ولدت ومتى تزوجت النبي عليه الصلاة والسلام سواء العقد سواء البناء والكلام دوت كيف بنى بها عليه الصلاة والسلام؟ بعد كده دخلنا بقى في الموضوع الاهم وهو حال بيت النبي عليه الصلاة والسلام على اعتبار ان بيت السيدة عائشة بالنسبة لنا
آآ بيت قدوة هو بيعتبر اه يعني هذا البيت آآ يعني اسعد بيوت الدنيا. اسعد بيوت الدنيا يعني طبيعي عائشة مع النبي عليه الصلاة والسلام. متوقع ان يكون اسعد بيوت الدنيا عشان كده المرة اللي فاتت
ركزنا على حتة مهمة اوي وهي ما هي صور صور الحب التي كانت في بيت النبي عليه الصلاة والسلام آآ آآ احنا قلنا بيت عائشة كان يعني بيت جميل. لان عائشة كانت احب الناس الى رسول الله صلى الله عليه وسلم. وتوقع طبعا
ان البيت دوت يعني بيت مسالي فيه السعادة وفي كل حاجة المرة اللي فاتت اتكلمنا على مظاهر الحب في بيت النبي عليه الصلاة والسلام. وكيف كان النبي عليه الصلاة والسلام يعبر عن حبه لعائشة
الاول ان هو كان بيعبر بالكلام عادي. كان بيصرح بحبها سواء لها سواء للناس. يعني كان حتى يصرح للناس ان احب الناس اليه عائشة وقلنا دي دي الاول. وكل الناس ممكن يعمل كده. انا ممكن اقول لك اكتر واحدة بحبها زوجتي. ممكن اقول لها كده. لكن احنا بقى الاهم بالنسبة لي هو
بعد كده افعاله عليه الصلاة والسلام وده اللي ركزنا عليه المرة اللي فاتت. ازاي كان بيعبر عن الموضوع ده بالافعال اكتر من الكلام يعني ممكن ما كانش يقول كتير لكن يعمل كتير. وده في الحقيقة تعبير اقوى. وده اللي بيوصل للطرف التاني اكتر وده اللي بيحس به
اكتر لما بيحس ان الطرف التاني بيعبر عن حبه بالافعال لكن برضه ده لا يغني عن الكلام. ودي مسألة مهمة هي الموازنة بعض الناس اه عند آآ يعني بخل بالكلام سواء الزوجة او الزوج
وبيكتفي بالافعال فيقول انا يعني هي عايزة كلام يعني هي بتحب تسمع كلام او هو بيحب يسمع كلام لان هو دي طريقة بالنسبة له بتفرق معه آآ وهي دي الطريقة اللي بيحس بها ان انت بتحبه يعني. فممكن يكون احد الطرفين مميز في الافعال قوي. يعني على طول بيجيب هدايا
على طول يعني آآ ما فيش حاجة ناقصة بيستحمل بيصبر بيعفو وبيتجاوز فعلا بيعمل حاجات حلوة تدل على الحب لكن مش بيتكلم كتير يعني ففي بخل احيانا بالكلام لأ ده ده احيانا في ناس
اه حلو افعالك حلوة بس انا عايزة كلام وعلى فكرة في العكس بالعكس في واحد يتكلم كويس اوي وفعلا من قلبه مش بيكدب. لكن هو ضعيف في ان هو يعبر عن الموضوع ده بالافعال
فاحيانا ممكن يعمل افعال تدي رسالة للطرف التاني انت مش مهتم. وانت ما سألتش علي. هو بيعتبر ان عادي يعني يعني دي مش هي دي مش واقفة على كده وهي عند الطرف التاني هي اصلا واقفة على كده. فانا عايز اقول ان احنا بنختلف في فهم اه طريقة التعبير عن الحب
فكل واحد لازم يكون عنده دراسة للطرف التاني ويشوف هو عايز ايه مش انا بعرف اعمل ايه. في فرق بين مسلا انا انا مسلا علاء بحب الممكن الافعال اكتر من الكلام مسلا
فانا بس بعمل كده مع الطرف التاني. ممكن الطرف التاني بالعكس هو اصلا عايز الكلام اكتر من الافعال او العكس فانا لما باجي افكر في الطرف التاني اللي معي في البيت بافكر بدماغه هو مش بدماغي انا
وده اللي عامل مشاكل كتير في بيوت لكل واحد بيعبر للطرف التاني عن حبه بطريقته هو اللي هو بيفهمها. او اللي هو بيحبها. مش ممكن دي ما تكونش هي دي الطريقة الاخر
بيقدرها. فانا عايز اعرف هل انا آآ الطرف التاني مسلا تعبير عن الحب بالنسبة له من خلال الكلام اكتر. من خلال الافعال اكتر من خلال الوقت من خلال الخدمة والمساعدة من خلال التواصل الجسدي
في طرق كتير من خلال هدايا في طرق كتير كل واحد فينا بيحبها او في طريقة معينة من الطرق اللي انا قلتها ديت آآ اللي هي الكلام الحلو الهدايا آآ الوقت
الخدمة التواصل الجسدي احفزوا الخمس حاجات دولا. ويمكن شرحتهم في محاضرة طويلة قبل كده. سميتها لغات الحب الخمس. لغات الحب الخمس ان كل طرف فينا بيفهم ان الطرف الاخر بيحبه عن طريق آآ خمس حاجات
بس في واحدة او اتنين فيهم بيبقوا دولا بالنسبة له الاهم قلنا خمس حاجات اكتبوهم. الكلام الحلو او زي ما بنقول كلمات الثناء والمديح. وكلمات الحب نمرة اتنين الهدايا هدايا نمرة تلاتة تكريس الوقت ان انت تعطي وقت للطرف الاخر تقعد معه وتسمعه ونتكلمه والكلام دوت
نمرة اربعة الخدمة ان انت تساعدني وتقف جنبي وتشيل معي وتطبخ معي وتمسح معي وتنزل مشاوير معي وتساعدني فده حسسني ان انت بتحبني. نمرة خمسة التواصل الجسدي بقى بكل درجاته. اللمسة الخفيفة القبلة الخفيفة وصولا بين الزوجين الى الجماع. فعايز اقول
ان الناس الباب ده بيتفاوته. فانا لما اجي اعبر للطرف التاني عن حبي له. انا بشوف هو نفسه بيفهمها ازاي فاهمين الفكرة هو ايه الرسالة اللي لما بوصلها له؟ هو بيحس ان انا بحبه. طب اعرف دي منين؟ من التجربة
بجرب الخمس حاجات واشوف ايه الحاجة اللي هو فعلا لما بعملها بيحس ان انا بحبه اوي فاهمين الفكرة فديت اهم حاجة. فممكن يكون الطرف التاني آآ بيبقى انا مسلا عامل مساعد وعامل خدمات وكل حاجة بس مش بقول كلام حلو
هو بالنسبة له انت ما عملتش حاجة كده. هو عايز الكلام الحلو. انا مش عايز حد يساعدني. انا عايز كلام حلو. او العكس. فيه واحد بيقول كلام حلو قوي. بس في الاخر ما بيقعدش معي
تمام؟ لا انا عايزك تقعد معي مش عايزة الكلام الحلو آآ لا انا انا بحب الهدايا ما بيجبش هدايا خالص. حلو الكلام بس عايزين فين الهدايا اه اه وهكزا يعني
وممكن واحد بيبقى شايف ان التواصل الجسدي بالنسبة له بيعبر له عن الحب وده حاجة لا تعيب الانسان يعني السيد يعني ان احنا آآ لو فعلا عارفين احنا لو جبنا الخمسة دول هنلاقي النبي عليه الصلاة والسلام كان بيعملهم كلهم مع السيدة عائشة. سواء كان كلمات الثناء
مديح كان بيعبر بها زي ما شفنا. بل كان بيقول للناس ان هو بيحب السيدة عائشة. سواء كان مسلا آآ مسألة الايه؟ تكريس الوقت. شفنا ازاي قعد معها سمع قصة ام زارع وابي زرع وقعد سمع القصة كلها بتركيز شديد. وبعد كده في الاخر علق تعليق
خطير يدل ان كان مركز جدا. قال كنت لك كابي زارع لام زارع غير اني لا اطلقك. الخدمة السيدة عائشة صرحت قالت كان النبي عليه الصلاة والسلام يكون في مهنة اهله
كان يقصف نعله يرقع ثوبه يحلب شاته. تمام؟ فكان بيعبر برضه بالطريقة ديت ان انا باساعدك وباقف جنبك وباخدمك سواء التواصل الجسدي شفناها كتير. النبي عليه الصلاة والسلام بغض النظر عن جماع طبعا كان فيه تواصل جسدي كتير غير كده. القبلة الرحمة اللي كان بيقبل
ويزهب الى الصلاة كان يعني يباشر عائشة وهي حائض كان ينام في حجرها ويقرأ القرآن حاجات كتير دي حاجات مهمة جدا. بيفهم الطرف التاني منها ان انت قد ايه بتحبني. فكان عليه الصلاة والسلام فعلا بيستفرغ تقريبا كل الوسائل اللي الناس بيستعملوها
مع عيشة وزوجاته عليه الصلاة والسلام دي المرة اللي فاتت قلنا كزا وسيلة لكن انا عايز المرة دي اركز بقى على حاجة اعلى يعني حتى ممكن اللي بيتكلموا في المسألة
ديت حتى كتاب لغات الحب الخمسة على فكرة. يمكن اتكلم في آآ الخمس حاجات واحنا رايقين. لكن ما تكلمش على ازاي اعبر لك عن حبي وانت بتضايقني آآ دي بقى حاجة عالية يمكن الكتاب نفسه ما قالهاش او يمكن فيه ناس لما بيتكلموا عن الموضوع ده ما بيجيبوهاش. احنا بقى دلوقتي انا هبدأ لكم النهاردة يمكن المرة اللي فاتت ركزت على
الحاجات اللي هي آآ العلاقة بين النبي عليه الصلاة والسلام والسيدة عائشة وهم في الحال الكويسة بيسابقها وبيفرجها على الحبشة هم بيلعبوا بالحراب وبياكل مكانها وبيشرب مكانها وبينام في حجرها والكلام دوت
لكن في بقى حاجة تانية اعلى خد بالكم اللي انا هقوله دلوقتي ممكن يكون اعلى من اللي انا قلته المرة اللي فاتت. وهو طريقة النبي عليه الصلاة والسلام في تعبيره لعائشة عن حبه لها
لما بتغلط او لما بتضايقه فعلا او لما بتعمل حاجة يعني في المفروض اي حد طبيعي يتضايق لو حصل حاجة زي كده لكن في اه اه حاجة عالية قوي في التعبير عن الحب ان انت لما تضايقني
لما تضايقني حبي لك يغلبني. فاقدر ان انا اسامحك واتجاوز وآآ وعادي وما تضايقش منك اصلا. تعالوا اقول لكم كزا موقف. من مواقف ان النبي عليه الصلاة والسلام يدخل على السيدة عائشة
فيقول هل عندنا طعام؟ فتقول لا لا صريحة كده لا. ممكن اي رجل يعاتب زوجته يعني طب ما قلتيش ليه؟ طب كنت اجيب حاجة وانا جاي طب كنت اعمل يعني ابعت اجيب اكل طب اتصرف طب انا
ليه دلوقتي؟ طب اعمل ايه انا يعني؟ طب دلوقتي طب ما ما ما يعني فاهم عادي جدا خلاص الموضوع بيعدي بكل بساطة خلاص فيه بيننا حب فيه بيننا مودة هي اكبر من موقف زي دوت
فانا مش مش هعاتب فببساطة جدا بيحل الموقف بطريقة مسالية. فيقول اني صائم. اللي هو ايه ايه ده؟ ده مش حل يعني حل في خارج الصندوق. مش اللي هو سكت وخلاص وعداها لأ لأ ده كمان حولها لدرس لعائشة رضي الله عنها وارضاها هي موالية اتعلمت الصيام من مين عليه الصلاة والسلام قال اني
طيب يعني كمان طالعة من الموقف بحاجة ايجابية مش بس تعبد لله بان هو يتحمل يعني موقف زي دوت وما اتعصبش واستوعب الزوجة وبتاع ممكن نسيت ممكن حصل اي حاجة. عادي جدا. قال لها ايه؟ قال اني صايم
تعالوا اقول لكم موقف تاني في تحت عنوان ازاي بعبر للطرف التاني عن حبي ليه مش في الروقان. ما هو لأ كل الناس يقدروا يعني يعني احنا قلنا بصوا بنقسم الناس لانواع. احنا قلنا المرة اللي فاتت المواقف وانت رايق وانت واحنا الاتنين في حال من الانس. وده اللي الكتب بتتكلم عليه في الغالب
حالة الانس ديت قلنا انواع لغات الحب اللي فيها. وشفنا النبي عليه الصلاة والسلام ازاي عمل كل الحاجات ديت آآ حتى في ناس وهم رايقين زي ما قلنا مقصرين بخيل بالكلمة بخيل بالهدية بخيل بالوقت
لأ احنا بنتكلم كمان لسه في مستوى تاني. فانت اصلا لو ما نجحتش في المستوى الاولاني اللي هو واحنا اصلا رايقين وفي حالة انس. اومال هتعمل ايه في المستوى التاني المستوى التاني ده مطلوب منك ان انت تعبر عن حبك للطرف التاني
في موقف بيضايقك فيه وهنا هيبان بقى ان انا فعلا بحبك لدرجة ان انا هعديها وان انا اتجاوز وان انا فعلا مش مش يعني مش قادر ازعلك. او حتى مش قادر اعاتبك. تمام؟ زي ما بيحصل ممكن ولادنا احنا بنحبهم لدرجة
ان ممكن يغلط قدامي كسر حاجة عمل مشكلة قلت كلمة بسيطة. يعني موقف تاني لو حد تاني كان ممكن اكسر الدنيا. لكن اعمل ايه؟ ابني وبحبه او بنتي وبحبها وهي مش قصدي
وبتاع ولها حسنات كتير عندي كزلك الزوجة مع الزوج ليه احنا بنعمل كده مع ولادنا وبنبخل مع بعض بالحاجات ديت ؟ فدي موقف اهو قلنا الموقف الاولاني موقف زوج دخل البيت ما لهاش اكل في البيت اصلا
تمام مش بقول لك لا اكل مش عاجبه او اكل بارد او بايت ما لهاش اصلا تمام؟ الموقف التاني لما دخل عليه الصلاة والسلام قال على عائشة فقال هل عندنا طعام؟ ده موقف التاني قالت
عندنا خل ما عندنا الا خل وقال نعم الادم الخل. يعني تشوف رد الفعل السريع خد بالك دي مواقف هو مش محضر لها يعني مش عامل حسابه هيقول ايه؟ ده موقف طبيعي بيطلع بعفوية بحب عادي جدا عادي مش مشكلة ايه المشكلة؟ يجيب آآ عيش هيحطه في الزيت او في
الخل دوت وهياكل كده وخلاص نعمة القدم والخل يعني الحمد لله غيرنا مش لاقي درس رهيب للسيدة عائشة وهنشوف السيدة عائشة ازاي كانت زاهدة في الدنيا بسبب النبي عليه الصلاة والسلام
ما عملش موضوع كبير احنا بناكل كل يوم ويمكن بناكل كل يوم تلات مرات. فمستحيل ان انا يعني اخسرك علشان حاجة بنعملها كل يوم تلات تلات مرات بقى لنا سنين في مرة غلطت انت غلطة او نسيت او اتلخبطت او قصرت معي فيها مستحيل احط السنين دي كلها قصاد اكلة
او قصاد آآ اكل بيت او قصاد ملح ناقص. او قصاد آآ يعني آآ حاجة اكلة انا مش باحبها اوي. مستحيل يعني يعني مش من العقل ان احنا نخاطر بكل ده
بسبب يعني وجبة او موقف سريع هياخد مننا عشر دقايق في الاخر انا هاكل في عشر دقايق انا هضع السنين دي كلها قصاد عشر دقايق عادي جدا من البساطة ان انا اعدي الموقف تماما وبعد كده في الرايق اوصي خلي بالك من كزا خلي بالك من كزا
على فكرة انا بحب كزا وبكره كزا. واحنا بقى رايقين. لكن ساعة الموقف عديها. عديها وبعد كده ممكن نتعاتب واحنا رايقين. او ما نتعاتبش وده الاكمل خلاص يعني يعني كم مرة عملت اكل كويس؟ وكم مرة يعني آآ قامت بدورها تمام؟ يعني مش معقول هنقف على واحدة ونهمل الاف المرات اللي كان فيها المعاملة
كويسة. فده من الجحود وده من نكران الجميل تمام طيب تعالوا نشوفوا موقف تالت. موقف تالت. موقف تالت وهو عندما طمر عائشة رضي الله عنها وارضاها وبتبقى مش قادرة تعمل اي حاجة خالص
هي نفسها بتحكي عن النبي عليه الصلاة والسلام قالت آآ طيب زوجة دلوقتي مرضت وتعبانة مش قادرة تقوم تعمل لك الفطار مش قادرة خلاص البيت متكركب ومتبهدل. وهي لا قادرة تقوم تكنس ولا تمسح. ولا ترتب ولا تعمل اي حاجة. ولا كويت لك
القميص ولا كاوت لك الجرافتة ولا هي مش قادرة تقوم من السرير ايه هتعمل ايه ساعتها بقى؟ يا ترى هتعمل ايه؟ يا ترى انت بقى تعال تخيل انت هتعمل ايه قبل ما اقول لك النبي عليه الصلاة والسلام عمل ايه
متوقع الناس هتنقسم لاقسام. منهم السيء بقى اللي هو ايه هيقعد انا ما ليش دعوة. انا ما لي تعبانة ولا مش تعبانة؟ حضرتك لازم تعملي اللي عليك. اعملي لي فطار اعملي
شاي انا عايز هدومي مكوية انا ما ليش دعوة تعبانة ولا مش تعبانة. هذا اسوأ نموزج للاسف يعني. وهذا ليس فيه مروءة يعني. يا اخي باقول لك تعبان مش قادر فعلا
مش بستعبط وانت عارف ان انا مش بتدلع طيب في واحد تاني حيبتدي ايه يعني اه يسكت على مضض كده وباين مدايق برضو بس يعني بيقول لك مش عايز اتك عليها وهو بس وشه متغير. ده يعني
مش احسن حاجة برضه في واحد تالت آآ هنبتدي بقى نخش بقى في موقف النبي عليه الصلاة والسلام هيبتدي بكل بساطة جدا بكل هدوء. هيقول لي يعني خلاص ما فيش مشكلة. آآ والله يا حبيبتي يعني كتر خيرك. يعني آآ انا عايزك تستريحي
ما تتعبيش نفسك. وما تشغليش بالك باي حاجة. آآ انا هاتعامل. انا هاتعامل. بكل بساطة انا هاتعامل. ومش مهم بقى يحصل ايه بعد كده. بس انت طلعيني دماغك يعني ما تعمليش حسابي في اي حاجة. لا لا ما لكيش دعوة هتغدى ايه؟ ما لكيش دعوة حلبس ايه؟ ما لكيش دعوة باي حاجة. ريحي وكتر خيرك. وانا مش مش هطلب منك حاجة لغاية ما
قولي لي انك تمام. ده ممتاز. وفعلا النبي عليه الصلاة والسلام كان بيعمل كده. بس بقى خدوا بقى ايه؟ حاجة بقى فوق كده بقى. ايه اللي فوق كده؟ هو فيه اكتر من كده؟ اه. السيدة عائشة
كان النبي كنت ازا اشتكيته كنت ازا اشتكيت رحمني رسول الله صلى الله عليه وسلم ولطف بي. كنت ازا اشتكيت رحمني رسول الله صلى الله عليه وسلم ولطف بي. يعني مش بس
رحمني ويتلطف معي في الكلام يعني بيعاملها معاملة احسن ما هي كانت سليمة. زي ما قلنا المرة اللي فاتت كان بيعاملها في الحيض معاملة اعلى ما بيعاملها هي مش حائض
عشان يبعت لها رسالة ان انا حبي لك مش متعلق بحائض او مش حائض. وهنا برضه بتقول لما كنت بامرض كان بيعاملني حلو اوي ولم يطلب ما يطلبش مني حاجة خالص وبحس ان هو بيعاملني احسن ما كان بيعاملني وانا وانا كويسة. فده رسالة برضه ايجابية جدا ان هي مش مش مش فكرة انت مش
بحبك عشان انت خدامة مسلا بالنسبة لي او عشان آآ بتعملي لي فطاري ولو ما عملتليش فطار انا مش هحبك. لا فيه رسالة بتوصل انت بالنسبة لي محبوبة على اي
وكتر خيرك وجمايلك كتير. والطبيعي ان انا اتجاوز عن موقف زي دوت. خدوا بقى الزيادة بقى اللي احنا ايه؟ اه اه اللي مش متوقعة قالت عائشة رضي الله عنها وارضاها كان النبي صلى الله عليه وسلم اذا مرض احد من اهله
ازا مرض احد من اهله نفث عليه بالمعوذات نفث عليه بالمعوزات. ياه ده حاجة خطيرة جدا. ما بتحصلش اوي ديت ان كمان كان بيبادر لوحده من غير طلب من غير ما يحوج زوجته الى طلب. كان يقعد جنبها ويبتدي يرقيها
ويقرأ المعوذات ويمسح عليها وهو عليه الصلاة والسلام تخيلوا بقى يعني حد بيريه النبي عليه الصلاة والسلام فمش بس ان هو عدى ومش بس ان هو تعامل لكل مروءة مش بس ان هو كمان اتعامل بطريقة احسن من الطبيعي. ده كمان كان بيرقي زوجته وكان بيقرأ عليها القرآن. انتم متخيلين حاجة زي كده ممكن تعمل ايه في
زوجة لما تشوف زوجها داخل عليها واتعامل بالطريقة ديت وكمان بيمسح عليها ويقرأ المعوزات ياه ده ده موضوع كبير جدا يعني يعني حتى لو انت يعني الموضوع مش محتاج شيخ على فكرة مش محتاج داعية. انا بقول لك اقرأ قل هو الله احد والمعوذات يعني وامسح على زوجتك. الموضوع دا له اسر نفسي رهيب
جدا عليها جدا يعني يعني هيفرق معها جدا. فكل ده كان بيعمله النبي عليه الصلاة والسلام في حال تقصير الزوجة. يعني يعني في حال ان هي مش في الحال اللي هو
مثالي بل وهي تعبانة وهي نسيت حاجة وكزا وكزا. تمام؟ طيب تعالوا نشوفوا موقف موقف كمان آآ السيدة عائشة آآ ما كانش في الايه في الحالة الايه؟ يعني آآ مثلا آآ مر النبي عليه الصلاة والسلام
كان السيدة عائشة تعلمون ان هي كانت تغار يعني كانت تغار. السيدة عائشة كانت شديدة الغيرة على النبي عليه الصلاة والسلام فمرة كان هو قاعد في بيت السيدة عائشة وكان معه بعض اصحابه يعني مش قاعد لوحده كمان
ففي زوجة من زوجات النبي عليه الصلاة والسلام عرفت انه فيه عنده عزومة زي ما بيقولوا كده وعنده ناس. فقالت تبعت اكل فقالت ايه؟ تبعت اكل للنبي عليه الصلاة والسلام عشان يعزم على الناس وبتاع. فالسيدة عائشة لما دخلت الصحفة وفيها الاكل ايه ده مين دي؟ مين اللي بعتها
فلانة زي ما بقول كده بقى ايه ما حستش بنفسها الغيرة الشديدة اه اه خلتها من غير لا شعوريا كده راحت مسكت الصحفة وفيها الاكل وفيها الاكل وتدب على الارض
ارض اتكسرت الايه؟ الصحفة ووقع الطعام على الايه؟ على الارض. ده قدام النبي عليه الصلاة والسلام وقدام الوفد اللي قاعد معه وقدام اصحابه. تمام آآ قدام الوفد اللي عند اصحابه فبالتالي يعني كان موقف محرج جدا جدا جدا. طبيعي آآ اي حد في موقف زي دوت
هيتعصب جدا يعني يعني انت ازاي تعملي كده وقدام الناس واحرجتيني والمنزر مش كويس ابدا وليه يعني كل دوت ايه كل ده آآ النبي عليه الصلاة والسلام ما حصلش منه
آآ عليه الصلاة والسلام تمام؟ كل كان رد فعله تخيلوا يعني موقف زي ده موقف بقى ده يعصب فعلا يعني يعني انت واحد بيقراه اصلا بيتعصب النبي عليه الصلاة والسلام ازاي
في موقف زي دوت ان زوجتك يعني خد بالك السيدة عائشة صغيرة مش كبيرة يعني هي ممكن عندها خمستاشر سنة مسلا في الوقت دوت تمسك قدام الناس وتكسر الصحفة والناس قاعدين منظر مش كويس خالص يعني فما كان منه عليه الصلاة والسلام ان هو هدي خالص وعرف ان الدافع الموضوع ده الغيرة
وان ده شيء عفوي يعني حصل منها مش قصدها ان هي تأزيه او مش قصدها ان هي تحرجه قدام الناس فببساطة عدى الموقف بل وحول الموقف لحاجة تانية خالص. وقال للصحابة غارت امكم. غارت امكم. فعمل حاجتين. اولا مش بس عدى الموقف
ده دافع عنها قدام الناس دافع عنها قدام الناس. قال غارت امكم. يعني اول حاجة قال غارت يعني برر لها هي ليه عملت كده؟ الغيرة هي التي في حملاتها على زلك. الغيرة هي التي حملتها على زلك. وبعد كده ما قالش غارة عائشة
خشية ان ان منزلتها تنزل في عينين الصحابة فيعيب عليها شيء او يقولوا فيها كلمة ففكرهم خد بالك تارة مين امكم هذه امكم عائشة. هي اه هي اصغر منهم في السن. بس هي خلاص صارت بمنزلة ام المؤمنين بمجرد زواجها من النبي عليه الصلاة والسلام. فاولا
دافعنا سانيا رجع لها مكانتها. سالسا ادى رسالة تحزير لكل اللي قاعدين خل بالك اوعى تنزل من نزرك. اوعى كلمة كده ولا كده. غارت امكم وهو نفسه ما اتكلمش بس طبعا العدل لابد ان يقام مش معنى ان انا هعدي الموقف ان انا مش هجيب الحق
فجاب الحق لصاحبة الحق قمر السيدة عائشة ان هي تعمل طعام قصاد الطعام دوت وتعوض صاحبة صاحبة الصحفة بصحفة اخرى وقال طعام بطعام واناء باناء طعام بطعام واناء باناء. فده موقف تاني يعني من المواقف العجيبة فعلا الصراحة. موقف تعالوا نشوفه موقف كمان
للنبي عليه الصلاة والسلام مع السيدة عائشة وهي ان التحمل بقى حاجة بقى اعلى من كده يعني شوفوا الموقف ده اعلى من كده ان السيدة عائشة كانت احيانا آآ تجادل
النبي عليه الصلاة والسلام بل احيانا كانت ترفع صوتها عليه تخيلوا يعني الحاجة دي صعبة التخيل اصلا. ترفع صوتها على النبي عليه الصلاة والسلام. بل احيانا كانت تخاصمه اهجروا تزعل منه تخاصمه. هي حاجة صعبة جدا. يعني سيدنا عمر مرة زوجته راجعته كده كلمته يعني
آآ نساء قريش ما كانش من عادتهم ان واحدة ترد على زوجها ابدا. لكن لما راحوا وعاشوا وسط الانصار ستات الانصار عادي بيجادلوا ازواجهم وبيردوا عليهم فسيدنا عمر زوجته مرة ردت عليه فقال لها يعني من امتى الكلام ده ؟ من امتى بتردي علي؟ شكلكم كده ايه قعدتوا مع نساء الانصار واتعلمتم
الايه الخصلة ديت. فزعل منها قال لها ايه ده بتراجعيني! تردي علي! من امتى المرأة من قريش بترد على جوزها وقالت يا عمر ما لك تنكر علي اني اراجعك اما علمت ان زوجات النبي عليه الصلاة والسلام يراجعنه
وان احداهن فاهجره الى الليل تهجره الى الليل. سيدنا عمر مش مصدق. ايه ده! ولا بيحصل فعلا! فراح للسيدة حفصة. قال لها هو ده بيحصل بجد؟ هو ممكن واحدة فيكم ترد على النبي عليه الصلاة والسلام وتجادله. وكمان يعني تتناقشه كده وبتاع وتراجعه في كلام بيقوله. وكمان
منه اتخاصموا الى الليل قالت له الصراحة بيحصل كده زعل منها جدا انت ازاي تعملي كده يعني؟ المهم يعني الموقف ده هو ده برضه كانت السيدة عائشة بتعمل كده وكان هو بيتحمل الجميع عليه الصلاة والسلام. عادي يعني هو النساء عاطفيا
مرأة عاطفية. فالرجل الحكيم يستوعب الايه؟ عاطفة المرأة. ويعلم ان هي لما بترد بسرعة او بترد جامد شوية فبتعلي صوتها شوية. يعني طالما ما خرجتش عن حدود الادب يعني عادي بيستوعب المرأة ممكن ردود افعالها بيكون مبالغ فيها. حتى في اي
موقف على فكرة مش موقف موقف عادي لو احنا الاتنين انا وزوجتي في نفس الوقت آآ شفنا مسلا حادسة في الطريق انا ممكن اكون من جوة حصل حاجات كتير بس من برة ما فيش حاجة. ما يبانش علي حاجة. ممكن هي تنهار ممكن يغمى عليها ممكن تصوت. يعني حتى المواقف
آآ ابني وقع او بنتي وقعت انا بتصرف بهدا خالص وبتصرف بتشوف حل. هي بتبقى في حتة تانية خالص. فنفس الفكرة نفس الفكرة في آآ ردود الافعال عموما المرأة لها
طلعات كده يعني ممكن المرأة ايه ترفع صوتها ممكن تكلم كلمة كده مش عاملة حسابها. فالرجل الحكيم بيفهم ان ده دي طبيعة فبيستوعب ويعدي. عشان لو وقفت كتير مع المواقف دي هي ما لهاش حل. ما لهاش حل لان دي جبلة في غالب النساء يعني. وقلما تسلم امرأة من زلك
فالنبي عليه الصلاة والسلام كان عادي جدا بيستوعب رغم مقامه الشريف عليه الصلاة والسلام لكن كان يتجاوز لزوجاته عن المواقف ديت. ودي من من كمال مروءة النبي عليه الصلاة والسلام
اه الموقف بقى اللي حصل الرهيب جدا ان النبي عليه الصلاة والسلام كان مرة في بيته والسيدة عائشة اه كانت بتجادله ورافعة وصوتها صوتها عالي وهو خلاص العادي هو بيستوعب ومش مش بيتكى يعني في الموضوع ده. بس المشكلة بقى والمصيبة اللي حصلت لعائشة ان ان ابو بكر الصديق
كان معدي في هزه اللحزة. كان ابو بكر الصديق رضي الله عنه وارضاه كان معدي رايح لبيت النبي عليه الصلاة والسلام رايح يزور عائشة في يزور النبي عليه الصلاة والسلام في بيت عائشة
وجه في اللحظة ديت وهو جاي سامع صوتها عالي عالي وهو مش سامع مش سامع صوت النبي عليه الصلاة والسلام مع كده ان هي بتعلي صوتها عليه فطبعا ابو بكر الصديق ما حسش بنفسه. ما حسش بنفسه. لقى نفسه داخل على بيت السيدة عائشة. وبيرفع ايده وهيضربها
وهيمسكها يضربها فعلا. يعني هيضربها هيضربها ضرب هيضربه بجد. لان اللي هو انت انت ازاي ازاي تتجرأي وترفعي صوتك على ده انا ما اقدرش اعملها. يعني ده سيدنا عمر ما يقدرش يعملها. انت ازاي رفعت صوتك على النبي؟ عليه الصلاة والسلام
فجاء هم ان هو يعني يعني يضربها فجأة لقى مين اللي واقف قدامه النبي نفسه عليه الصلاة والسلام وحال بينه وبين عائشة حال بينه وبين عائشة وواقف له وآآ لقى ابو بكر لقى النبي قدامه عائشة مستخبية في ضهر النبي عليه الصلاة والسلام فطبعا
سكت ابو بكر الصديق وهدي. وطبعا عشان هو متنرفز راح مشي. يعني ايه اللي هو انا ما عرفتش اضربك طب خلاص انا همشي. ومشي مش عارف يعمل ايه؟ ما هي
النبي عليه الصلاة والسلام راح استسمر الموقف ده بشكل ايجابي راح لاف السيدة عيشة اللي هي كانت انت كنت متعصبة علي من شوية. وانا اللي لحقتك دلوقتي. فلف عليه الصلاة والسلام للسيدة عائشة وقال لها لقد انقذت
من هزا الرجل انت كنت هتضربي ضرب كنتي هتاخدي ضرب دلوقتي انا لحقتك لو سبتك والله ما كانش هيخلصك منه حد لقد انقزتك من هزا الرجل. يعني كمان بيقول لها شفت المروءة بتاعتي يعني مش كفاية استحملت ان انت كلمتيني وعليتي صوتك علي شوية لا ده انا
انا كمان دافعت عنك وانقزتك من ابو بكر الصديق سبحان الله! وكنتي هتضربي! يعني ايه! اتلحقت يعني. المهم فطبعا السيدة عائشة خلاص بقى بعد الموقف ده راحت قلبت الموضوع هزار وهي كانت حكيمة يعني
واعتزرت وبتاع وقعدت تهزر ابو بكر الصديق راح ورجع تاني بقى متنرفز تاني. فاللي هو ايه طب انا راجع تاني. فالمهم راجع تاني لقاهم بيضحكوا سبحان الله! ده انا لسه سايبكم لقاهم
سامع صوت ضحك جوة. فدخل وبعدين بقى فدخل فقال طيب اشركان اشركان في سلمكما كما اشركتماني في حربكما. يعني انا وانا بس آآ في في الحزن مدعيا في الفرح منسية زي ما بيقولوا يعني. يا جدعان انا ما اجي في الخناقات بس. لا ما قولوا لي بقى انتم بتضحكوا ليه يعني؟ هو انا انا دخلت كنت يعني يعني قولوا لي ما
بتضحكوا ليه؟ طالما قلتوا لي يعني اشركتموني في الحرب اشركوني كمان في السلم. فشوفوا الكلام مش زي النبي عليه الصلاة والسلام. طبعا ممكن واحد يقول يعني يعني برضه ما ينفعش ان حد يرفع صوته على النبي عليه الصلاة والسلام. خدوا بالكم من حاجة
اه اه اه تعامل المرأة مع زوجها غير اي حد وآآ جرت العادة ان ان بين الزوجين من الالفة ومن آآ العلاقة اللي بتخلي في حاجات معينة ممكن شوفها انت
مش ازاي انت يعني راضي كده بس هم ما بينهم عادي لان هم الازواج يا جماعة يعني مش بيفهم كده الا الزوجين يعني انا ممكن آآ اقبل من زوجتي كلام وهزار معين وحاجات معينة ممكن ابقى بلاش اي حد. تمام؟ عائشة لما
تتعامل مع النبي عليه الصلاة والسلام هنا تعامل مع زوج وهو بيتعامل مع زوجة هنا فما حدش يقول ازاي ترفع صوتها عليه ده نبي ورسول صح بس هنا العلاقة الزوجية شوية اكتر ما هي علاقة بين بين رسول واحد اتباعه او صحابية يعني هي دي مش علاقة بين الرسول وصحابية
ده هنا بيكلموا زوج وزوجة خلاص يعني دي من الامور اللي بيتسامح فيها بين الزوجين عشان كده النبي عليه الصلاة والسلام كان يعديها مع السيدة عائشة وما كانش بيلومها على حاجة زي كده. ودي من
مروءة وكان من حقه ان هو يمنعها تماما ان هي تعمل حاجة زي كده لكن خلاص يعني جرت العادة ان الزوجين بيحصل بينهم كده فكان يتجاوز عليه الصلاة والسلام تمام؟ فشوفوا بقى يعني يعني انا حاجات كتير فعلا
تدل على آآ يعني مدى الحب اللي كان بين النبي عليه الصلاة والسلام وبين عائشة رضي الله عنها حتى في المواقف اللي هي يعني من الطبيعي ان انا اخد رد فعل صعب كان يتجاوز
آآ عليه الصلاة والسلام. تمام آآ طيب من اه طيب خلينا ننتقل لمحور تاني. محور تاني وهو هل معنى ان النبي عليه الصلاة والسلام كان بيحب عائشة رضي الله عنها بهذه الطريقة. اللي وصلت لدرجة التجاوز عن اخطاء كبيرة. لكن الحب غلب والمروءة غلبت
هل معنى كده ان هو كان ممكن يتجاوز عن اخطاء عائشة في في حق غيره يعني هو بيتجاوز في حق نفسه. الصحفة حقي. آآ رفعت صوتها ده حقي. آآ يعني مسلا خصمتني ده حقي. هو بيتجاوز عن كل
هو في دائرة حقي هو عليه الصلاة والسلام. لكن هل مع ان انا بحبك ان انا اتجاوز عن حاجة تانية انت بتعملها؟ لأ لو الموضوع خطأ حصل من السيدة عائشة في حق تاني
في حق الله او في حق آآ مخلوق اخر كان لا يتجاوز كان سريع عليه الصلاة والسلام وده اولا فيه كمال العدل وفي المفهوم الصحيح للحب. مش معنى ان انا بحبك ان انا ما انصحكش
بل العكس النصيحة دي من علامات الحب وان انا اهمل نصيحتك دوت كده انا مش باحبك. بعض الناس بيعتقدوا ان انا باحب آآ ولادي فمش باقدر اقول لهم غلط وعيب وحرام. عشان انا باحبهم. ما انت
انت مش بتحبهم انت بتوردهم المهالك. اه انا بحب زوجتي فالصراع مش مش بعرف اقول لها لبسك ومش لبسك وصلي ومش صلي. ما مش مش عايز ازعلها. لا انت كده
انت مش بتحبها. انت بتأزيها. انت بتدخلها النار كده النبي عليه الصلاة والسلام من لوازم حب العائشة ان كان بينصحها على طول ويربيها عليه الصلاة والسلام. فمسلا آآ السيدة عائشة كما تعلمون
مرة يعني آآ كانت بتغير كما هو معلوم السيدة صفية بنت حي بن اخطب كانت من اجمل النساء كانت جميلة جدا فالسيدة عائشة كانت بتغير منها شوية. فمرة قاعدة مع النبي عليه الصلاة والسلام قالت يا رسول الله حسبك من صفية انها هكزا
حسبك من صافية انها هكزا واشارت بيدها يعني قصيرة. تمام؟ فالنبي عليه الصلاة والسلام ما سكتش بقى هنا بقى مش هنسكت. شف بقى هو سكت قد ايه دي مش هسكت ده مش حقي. ده حق صفية. فقال عليه الصلاة والسلام لعائشة لقد قلت كلمة
لقد قلت كلمة يا عائشة لو مزجت بماء البحر لمزاجته يعني انت اغتبتيها ووقعتي فيها بكلمة. الكلمة دي لو اتحولت للون ورميناها في البحر البحر كله هيتلون باللون ده من كتر من كتر الزنب اللي ايه؟ اللي في الكلمة ديت
يعني لو الزنوب دي اتحولت للون واتحط في بحر البحر كله يتلون بسبب هزا اللون. اللي عايز يقول لها عملت زنب كبير اوي ان انت اغتبت صفية دي ام المؤمنين
يعني مش حد قليل يعني. ازاي تغتابي واحدة من زوجات النبي عليه الصلاة والسلام او تغتابي اي احد. قال لقد قلت كلمة لمزجت بماء البحر ايه لا مزاجته. مرة تانية السيدة عائشة دخل آآ اللي آآ كان في يهود مروا على النبي عليه الصلاة والسلام. فقالوا له السلام عليكم
السلام عليكم. وكان اليهود بيحرفوا الكلمة. ما بيقولوش السلام عليكم اه بيقولوها السام وكلمة السام عند العرب تعني الموت تعني الموت السيدة عائشة عارفة ان هم بيقولوا كده ولقطت ان هم اتحرفوا الكلمة علشان يدعوا على النبي عليه الصلاة والسلام بالموت
فغضبت جدا غضبت للنبي عليه الصلاة والسلام. وراحت قعدت ترد عليه. قالت وعليكم السام واللعنة وقعدت بقى تديهم. النبي عليه الصلاة والسلام كل اللي قاله قال وعليكم وعليكم وبعد كده قال يا عائشة يا عائشة مهلا
مهلا يا عيشة ان الله يحب الرفق في الامر كله. ان الله يحب الرفق الامر كله قالت يا رسول الله اما سمعت ما قالوا قالوا السلام عليكم قال عائشة اه وما سمعت ما قلت
قلت وعليكم خلاص يعني لو انت قلت السلام يبقى وعليكم السلام. لو انت قلت السلام يبقى عليكم السام يعني زي ما انت قلت خلاص تمام؟ قال وسمعت ما قلت؟ قلت قلت وعليكم. يعني ما خلاص يعني انت قلت السم واللعن
اهدأي يا عائشة فسبحان الله يعني. ويعني السيدة عائشة آآ زي ما قلنا ان هو كان يعني لأ مرة آآ بسبب الغيرة برضه وده هنتكلم عنه يعني المفروض المحور الجاي هو الغيرة
طيب آآ يبقى احنا كده آآ عملنا المحور بتاع بتاع آآ آآ ان النبي عليه الصلاة والسلام مش معنى ان هو بيحب عائشة ان هو ما كانش بيربيها ويؤدبها وكان ينصحها وكان يوجهها عند الخطأ
تمام طيب المحور التالت معنا النهاردة هو الكلام عن غيرة عائشة على النبي عليه الصلاة والسلام. خليني ابدأ بموقف اه مهم عشان هو مرتبط باللي فاتت. اللي هو الانكار بقى
هو بينكر عليها لما بتيجي يعني تقول حاجة آآ مش تمام يعني. تمام؟ فمن زلك ان السيدة عائشة كانت بتغير جدا من السيدة خديجة وهي كانت بتصرح بكده قالت والله ما غرت في حياتي من امرأة ما غرت من خديجة
يكاد تكون ما شافتهاش اصلا يعني السيدة عائشة آآ لما السيدة خديجة ماتت السيدة عائشة عندها ثلاث سنين السيدة خديجة ماتت. كان السيدة عائشة عندها ايه؟ تلات سنين. فهي بتقول ما غرت من امرأة قط ما غرت من خديجة
من كثرة ما كان يثني عليها النبي عليه الصلاة والسلام امامي قالت ففي مرة كان يثني عليها ويمدحها امامي فما ملكت نفسي وقلت له يعني آآ وقلت ما اكثر ما تذكر حمراء الصدق
ما اكثر ما تذكر حمراء الصدق قد ابدلك الله خيرا منها حمراء الشدق الشدق اللي هو جانب الفم جانب الفم حمراء الشدق يعني سنانها وقعت. فلما السنان تقع بيحصل ايه؟ بيبان اللسة
لما يقولوا على واحد حمراء الشدق يعني كبر في السن لدرجة ان اسنانه وقعت فبدأت تبان ايه؟ اللثة وكده اه ده معناه ان هو كبير في السن. هي عايزة تقول يعني التعبير هو مش معنى كده السيدة خديجة وقعت سنانها او كده. بس ده تعبير عربي عن الشخص الكبير في السن
وعايزة تقول له يعني دي ست كبيرة كات اكبر منك قد كده يعني. فطبعا الطريقة ما عجبتش النبي عليه الصلاة والسلام خالص يعني ازاي تتكلمي عن السيدة خديجة بالطريقة ديت
فلم يمهلها عليه الصلاة والسلام لم يمهلها. شف رغم حبه الشديد للسيدة عائشة. لكن اول ما قالت حمراء الشدق قد ابدلك الله خيرا منها. راح لف مرة واحدة ورد قال والله ما ابدلني الله خيرا منها. على طول للسيدة عائشة. اولا طبعا خديجة هي احب الى النبي عليه الصلاة والسلام من عائشة
تمام؟ وخديجة افضل من عائشة قطعا. وهي الطريقة اللي اتكلمت بها ما كانتش مناسبة عن خديجة. قال فرد بقى. قال والله ما ابدلني الله خيرا منها لقد آمنت بي حين كفر بي الناس وواستني بمالها ونفسها. تمام؟ ولقد نفعني الله بمالها. تمام؟ ولقد اعطاني الله
منها الولد اذ حرمني من اولاد النساء. يعني ما كان عندي اولاد الا منها سبحان الله يعني فعلى طول رد عليه الصلاة والسلام ودافع عن خديجة من شدة حبه لخديجة رضي الله عنها
وارضها. آآ بس خلينا نستفتح من الموقف دوت على عدة مواقف اه اه اه فيها اه غيرة عائشة رضي الله عنها وارضاها. غيرة عائشة رضي الله عنها وارضاها. خلينا نبدأ بموقف
للسيدة عائشة آآ رضي الله عنها وارضاها هي بتحكي بس عايزة اخد منه كلمة واحدة. كلمة جميلة قوي قالتها السيدة عائشة بتقول مرة خرج رسول الله صلى الله عليه وسلم من عندي في ليلة فغرت. هي دايما كانت تفتكر ان هو هيسيبها ويروح يزور زوجة تانية
قالت فرأى ما اصنع حس كده ان انا متغيرة وحس ان انا قلقت. فعايز يقول لها مالك يعني انا اروح فين يعني وقال مالك يا عائشة اغرتي ما لك يا عائشة؟ غيرت؟ بصوا بقى خدوا الكلمة اللي جاية ديت حط تحتها الف سطر
قالت يا رسول الله وما لي؟ لا يغار مثلي على مثلك. ومالي لا يغار مثلي على مثلك. الله! والله الكلمة دي تشفع للسيدة عائشة وتخلي النبي عليه الصلاة والسلام يعني اللي هو زي ما بيقول كده مش عارف يعمل معه ايه. يعني خلاص هي بحكمة استوعبت كل استوعبت يعني يعني قدرت تكسب
عليه الصلاة والسلام. وحتى وهي يعني عاملة مزوداها شوية بس عبرت بطريقة ودي المرأة الصالحة يا جماعة ممكن المرأة تكون غلطت او ممكن آآ زودتها شوية لكن تعرف على طول زوجها لسه هيعاتب تروح قايلة كلمة كده تطفي تماما. وفيه واحدة بقى للاسف حريقة حريقة يعني يعني
ليه اصلا لسة عاملة حاجة فيجي يكلمها تروح ايه رادة بقى قال لها يا نهار ابيض لما لو ردت الموضوع ما بيخلص واحنا بقى معاشر الرجال للعلم نحن نعيش على الردود. يعني ايه؟ يعني عايزة يعني الرجل يا جماعة
عايزة تسبتيه الضعف ان رجل طبيعته بيحب يقاوم مثله فلما يلاقي قدامه قوي مش بيخاف ده الراجل اللي هو الراجل بجد يعني بيزداد قوة ويزداد عند لما يلاقي اللي قدامه ضعيف بينسحب
ان هو بيجد مش من المروءة ان انا اجي على حد زي كده فطبعا ده الناس الطبيعية يعني في ناس مريضة نفسيا ما لناش دعوة بهم المرأة لو لو قدرت ان هي في موقف حس الدنيا سخنت كده. فاظهرت شيء من الضعف مع كلمة كويسة وقالت كلمة كده
الموضوع بيخلص عند رد كلمة كلمة قصاد كلمة كده يا فندم ده احنا كده بنطول اوي. ومش هنخلص فالسيدة عائشة قالت كلمة والموضوع خلص على طول قالت يا رسول الله
ومالي لا يغار مثلي على مثلك. يا سلام ده كلمة جميلة خالص ريحت الموضوع تماما فالمهم يعني ده خلينا ناخد الكلمة دي واطلع منها بقى ايه لموقف اه اصعب بقى بس هو الصراحة الموقف ده النبي عليه الصلاة والسلام الدائم السيدة عائشة بجد بقى
لان هي عملت حاجة اكتر اكتر من كده. يعني مرة النبي عليه الصلاة والسلام كان عند السيدة عائشة في بيتها في ليلتها حلو الكلام فبتقول وانا نايمة راقدة كانت هي نايمة كانت نايمة هو كان فاكر ان هي نايمة
كان هو يعتقد ان هي نايمة تماما تمام فبتقول قام من جنبي ولبس رداءه وانتعل تمام؟ وفتح الباب رويدا. بيفتحه بالراحة قلعت. قالت هو رايح فين؟ تمام؟ فتح الباب بالراحة. بتقول ومشي ايه؟ مشي يعني
بالراحة جدا عشان ما اسمعوش. وخرج يقول فانا قلقت طبعا شكة في حاجة قالت يمكن يروح لزوجها من زوجاته. فراحت اتسحبت وراه ومشت وراه. بتقول راح رح رحت لقيته قتل بقيع
راح مقابر البقيع اللي هي جنب المسجد النبوي. مقابر البقيع فرفع يديه ثلاث مرات واطال القيام. قعد يدعي يدعي يدعي لاهل البقيع تمام؟ وبعد كده هم ان هو يرجع. طبعا لما لقيته راجع هيرجع البيت وانا برة. فهيعرف فراحت قعدت تجري في الشارع علشان تلحق توصل للبيت وتقعد
على السرير وكأني ما طلعتش. ان هي اتحرقت جدا. هي افتكرت ان هو رايح لزوجة من زوجاته. طلع ان هو رايح يزور البقيع. يعني يعني لو عرف ان انا طلعت وراه هيزعل مني جدا ان انا
كده يقول لك شكي في فهي بتقول انا اتسحبت. هو بقى لاحظ ان فيه خيال قدامه. هي بعيدة. بس هو بيقول هي ولا مش هي؟ فلاحز فيه خيال كده عدى قدامه
خد باله ما زعل بقى لأ مش للدرجة دي اللي هو مش للدرجة دي مش هتخرجي ورايا لا كده مش معقول كده زيادة فزعل بقى بجد فرجع النبي عليه الصلاة والسلام لقاها قعدة على السرير تمام؟ قاعدة على السرير ولا كانها عملت حاجة
بس كانت بتنهج. وطبعا من كتر الجري قاعد يا سيدي فطبعا داخل ايه؟ قال لها ما لك بتنهجي ليه ها في حاجة شكلك كنت بتجري ولا حاجة على مالك يا عائشة؟ قالت لا شيء
فلا شيء كمان قال يا عائشة اما ان تخبريني او ليخبرني اللطيف الخبير. ربنا هيخبرني. لو ما قلتليش دلوقتي عملت ايه ربنا هيخبرني فقالت له قالت له الصراحة انا اللي كنت ماشي وراك. وانا يعني معلش انا اسفة بس انا ما استحملتش من شدة الغيرة
لقيت نفسي مش حاسة بنفسي قلت اروح اشوفك رحت فين وقال يا عائشة ازا انت السواد الزي رأيته امامي. يعني انت اللي كنت بتجري قدامي. يعني انت طلعت لغاية ما كنت في البقيع جنبي. وبتراقبيني وعايزة تعرفي رحت فين
قالت فلهزني لهزة في صدري. يعني ايه؟ ضربة خفيفة كده في صدرها بيعاتبها وزعل بقى قال عائشة اظنتي ان يحيف الله عليك ورسوله ما هي دي اللي مزعلاه. انت عارف لو هو الموضوع عارفة لو هو الموضوع عادي؟ هو كده لا احنا وصلنا للشك
لا كده بقى الغيرة وصلت لمرحلة صعبة خدوا بالكم خليني اكمل الموقف وبعد كده ارجع للكلمة ديت فقالت يا رسول الله يعني مهما يكتم الناس فقد علمه الله يعني يعني
اعمل ايه؟ فحكى لها لا ده جبريل اتاني وامرني ان انا البس سيابي واذهب لاسلم على اهل البقيع واستغفر لهم بس افتكرتك نايمة ظننتك نائمة فخشيت ان اوقزك يعني ده الحق علي. انا فاكرك نايمة وما رضيتش اصحيك. تفتكري ان انا ماشي ماشي بالراحة عشان ما تحسيش ان انا ماشي. عشان انا رايح لزوجة تانية. لأ
فمش معقول كده. تمام بص بقى هنا فيه حتة جميلة قوي السيدة عائشة عملتها. لما النبي عليه الصلاة والسلام بقى قال ايه قالت ان جبريل اتاني فامرني ان اتي اهل البقيع فاستغفر لهم
فلما اخلص الجملة هنا السيدة عائشة عملت حركة زكية جدا حكيمة جدا. غيرت الموضوع تماما. قالت يا رسول الله ازا زرت اهل البقيع. مازا اقول مازا اقول؟ قال قولي السلام عليكم اهل الديار. من المؤمنين والمسلمين يرحم الله المستقدمين منكم والمستأخرين. وانا ان شاء الله بكم لاحقون
فهمتوا الحركة اللي عملتها؟ هي حاسس ان هو متضايق من الموقف اما خلصت كان ممكن ترد تقول له ما عادي يعني ايه المشكلة انت كده ايه الكلمة دي هتجيب كلمة ومش وكده
اه اه الزوج هيزداد غضب المرأة الزكية بتعمل ايه؟ بتغير الموضوع او بتقول كلمة زي ما السيدة عائشة قال مثلي لا يغار على مثلك. ما هو من كتر حبي فيك انا عملت كده. انا من كتر ما انا بحبك ما بمسكش نفسي. الموضوع يعدي. هنا
المرة دي عملت حركة تانية غيرت الموضوع خالص قالت له هو لو رحنا البقيع هو المفروض اقول ايه؟ انتم فهمتم هي عملت ايه؟ قال لها قولي كده كده كده كده وخلصت الموضوع
الموضوع انتهى. غيرت الموضوع بطريقة زكية جدا. والنبي فهم ان هي بتغير الموضوع عشان ما يستمرش في العتاب. ومن المروءة ان هو ما فتحش الموضوع تاني وخلاص عرف ان هي عايزة تعتزر بلطف فخلاص
خلاص واحيانا يا جماعة فينا ملحوظتين في الاثر دوت الملحوظة الاولى وهي ان الغيرة خلينا نقول ملحوظة تانية عشان هي الاسرع الملحوظة التانية الاول وهي ان ممكن يكون الطرف التاني له طريقة اعتزار غير انا اسف
يعني مش لازم انا اسف بعض الناس بيعتقد ان انا لو ما قلتلكش انا اسف يبقى انا ما اعتزرتلكش. لأ بعض الناس له طريقة اخرى في الاعتزار. ان هو مسلا تلاقيه آآ الطف معك الكلام. قال كلام حلو. آآ غير الموضوع. آآ قام
امنت عملت لك كوباية شاي. آآ رحت انت جبت لها وانت راجع راجع جبت لها آآ حاجة حلوة احيانا كلمة اسف بتبقى ممكن احيانا تقيلة شوية. بس انا بعرف اقولها بطريقة بطريقة تانية. ما يجيش بقى طرف يقول لك ما اعتزرليش
امال انا كل اللي عملته ده كان ايه هو ده كان طريقتي في الاعتزار بفهم مش كل الناس بتعرف تقول انا اسف بسهولة بس بيعرف يعتزر بس بطريقة تانية سواء غيرت الموضوع وقلت كلام حلو جبت حاجة حلوة عملنا عشا الموضوع خلص
ما تتكاش بقى طيب الملحوظة بقى المهمة بقى اللي عايز اقولها. هو يا ان الغيرة مش حاجة كويسة. يعني من من الحاجات الجميلة اللي بين الزوجين ان كل واحد فيهم يحس التاني بيغير عليه
ودي حاجة بتحسسني ان انا بحبك. مش معقول ان انا آآ زوجتي طالعة نازلة داخلة طالعة. مش بتحس ان انا لا بقول مش بغير عليها ولا مسلا حد يبص لها حد يكلمها. عمري ما يعني
يا عم فيه انت ما بتغرش علي! مش حلوة! فالغيرة درجة من الغيرة حلوة. هي برضو لما حتى باحس ان هي ايه بتغير فممكن تسأل انت كنت فين انت كنت في حاجة؟ ماشي دي حق. بس في درجة معينة من الغيرة بيبقى دخلنا في الدرجة مزمومة شوية
لان احنا نبتدي نشك في بعض بقى. يعني الغيرة بس مش بنشك في بعض لكن لدرجة ان انا بدأت اشك في الطرف التاني. هنا دخلنا في وسوسة بقى مش غيرة. بقت غيرة مزمومة ودي تجيب نتيجة سلبية. عند الطرف التاني. انا ممكن اغير عليك بس باسق فيك
يعني بديك رسالتي انا بغير عليك بس انا واسق فيك في نفس الوقت لكن في بقى رسالة ان انا بغير عليك ومش واسق فيك دي بقى مشكلة فلازم ان احنا الغيرة محمودة
انا بنصح البنات اتجوزي واحد بيغير عليك عنده غيرة حلو بس مش الغيرة اللي هي توصل للوسوسة او الشك غلط ولو وصلت لكده بتجيب نتيجة ايه؟ بتجيب نتيجة عكسية خلاص
فده آآ موقف السيدة عائشة من آآ الموقف اللي عملته مع النبي عليه الصلاة والسلام اللي بيدل على ايه؟ شدة غيرتها على النبي عليه الصلاة والسلام طيب طبعا من المواقف المشهورة
اللي برضه بينت غيرة عائشة رضي الله عنها موقف آآ العسل اللي كان بياكله النبي عليه الصلاة والسلام عند زينب عند زينب النبي عليه الصلاة والسلام من عادته اه بس قبل ما اقول الكلمة دي خلينا اقول لكم حاجة مهمة
هل النبي عليه الصلاة والسلام كان بيغار برضه على زوجاته على عائشة؟ طبعا طبعا طبعا اكتر ما هم بيغيروا عليه بتقولي بجد؟ ايوة طبعا ودل على كده ان الصحابة مرة كانوا بيتكلموا عن سعد بن عبادة. سعد بن عبادة
فبيقولوا ان النبي عليه الصلاة والسلام يعني كان سعد ابن عبادة قال كلمة كده فقال يا رسول الله يعني لا تؤاخذ سعد فهو شديد اكيد الغيرة شديد الغيرة بيغير اوي على نساؤه
وقال عليه الصلاة والسلام اتعجبون من غيرة سعد والله لانا اغير من سعد ازا النبي عليه الصلاة والسلام بيغير بيغير على زوجاته بيغير على المحارم عموما ازا انتهكت حرمات الله سبحانه وتعالى. فيعني دي برضو ملحوظة اه اضافية
بس الغيرة المحمودة. اللي هي زي ما قلنا ما بتوصلش للايه؟ للشك ولا بتوصل للتهام. ولا بتوصل ان هي تعكنن حياتنا ولا بتوصل ان انا مش عارف اتحرك. مش عارف اتنفز بسبب شدة الغيرة
ديت لأ الغيرة اللي هي توصل الرسالة انا بحبك بس مش بتوصل رسالة ان انا شاكك فيك او انا مزهقك في حياتك طيب قصة السيدة زينب ان ان السيدة زينب باختصار كان آآ النبي عليه الصلاة والسلام كان من عادته ان هو ممكن كل يوم يعدي على زوجاته كلهم
وبعد كده يستقر في البيت اللي هو حيبات فيه فكان بيعدي على الزوجات فلحظة السيدة عائشة ملحوظة شوفوا من شدة متابعتها للنبي عليه الصلاة والسلام. ان هو كان بيقعد عند السيدة زينب اكتر شوية
كان بيقعد عند غيرها متخيلين الملاحزة الدقيقة دي ان هو بيقعد عند السيدة زينب اكتر شوية ممن بيقعد عند غيرها. بيطول هنا اكتر. يعني لو قاعد هنا آآ لو قعد هنا عشر دقايق قعد هنا ربع ساعة. يعني
ما لك ازاي؟ متابعة رهيبة فقعدت تدور بقى هي ليه فعرفت ان السيدة زينب بتعمل حركة كده بتخلي النبي عليه الصلاة والسلام يقعد عندها شوية كانت بتعزم عليه بعسل وعارفة ان هو بيحب العسل
فكانت تقول له انا عندي عسل وبتاع فطبعا يقعد عشان يراضيها ياكل عسل فبيطول شوية فهي تكسب شوية وقت السيدة عائشة والسيدة حفصة اتفقوا على النبي عليه الصلاة والسلام وقالوا احنا لازم آآ نخليه ما ياكلش العسل دوت. فاتفقوا ان هو اول ما يخش على اي
في واحدة منهم تقول له ريحة فمك متغيرة. يعني في ريحة كريهة في فمك فيقولوا له انت كلت ايه لو واكل حاجة ريحتها مش كويسة فدخل على السيدة عائشة عملت كده. فهو كان اكتر حاجة تضايقه الريحة الايه؟ الريحة القبيحة. وكان على طول يتعطر عليه الصلاة والسلام. دخل على السيدة حفصة
عمل كده. والسيدة سودة كمان عملت كده. هي اتفقت هم التلاتة اتفقوا المهم راح النبي عليه الصلاة والسلام لقى التلاتة بيقولوا نفس الكلام فامتنع عن اكل العسل عند السيدة زينب. وهي القصة طويلة ولها تكملة
بس انا بس باخد منها الشاهد بس ان السيدة عائشة قد ايه كانت بتغير على النبي عليه الصلاة والسلام لدرجة ان هي عملت المكيدة دي عشان ما يقعدش عند زينب شوية زيادة وطبعا حصل عتاب وربنا عاتبهم وقصة طويلة بس ده مش آآ مش هنقولها دلوقتي يعني
ونزل طبعا قوله تعالى يعني ان تتوب الى الله فقد صغت. قلوبكما وان تظاهر عليه فان الله ومولاه وجبريل. وصالح المؤمنين والملائكة بعد ذلك ظهير. فالسيدة عائشة طبعا يعني امتنعت يعني عن الحركات دي بعد كده يعني
تمام طيب خلينا نكمل آآ في موقف موقف بقى خطير جدا حصل من زوجات النبي عليه الصلاة والسلام وترتب عليه موقف خطير تاني ايه هو بقى وهو ان النبي عليه الصلاة والسلام بعد
ما حصل بعض الفتوحات زي فتح خيبر وكده بدأت بقى في غنائم كتير بتأتي للمسلمين فالحصل ان ان بدأت بيجي اموال كتير للنبي عليه الصلاة والسلام لكن من عادة النبي عليه الصلاة والسلام ان هو ما كانش بيغير مستوى معيشته
وما كانش بيحب كده هو من زمان مهما جت له فلوس كتير هو محافظ على مستوى معيشة معينة واي زيادة بيطلعها هو عايز يعيش في مستوى معين عايز يعيش في مستوى متواضع
مش عايز يتوسع ان هو بيرى ان التوسع بيشغله وكل زوجاته تزوجوه على الوضع دوت. وعارفين ان ده المستوى اللي هو مرتضيه لنفسه وهم كلهم تزوجوه على كده وعاشوا معه فترة على كده. وقابلين كده من البداية
هو مقرر من زمان ان هو هيعيش في المستوى دوت ما يعني على طول فكان كل اموال بتجيله من الغنائم بتجيله اموال كتيرة جدا كان يدخر منها ما يكفي ان هو يعيش في المستوى اللي هو ارتضاه لنفسه
واي حاجة زيادة بيطلعها كده ما ظلمش حد لان هو ما قللش مستوى حد هو المستوى اللي احنا عايشين فيه هو اللي عايشين فيه طبعا الزوجات لما بقت في فلوس بتيجي
كتير وكان بيطلع كتير. بدأوا هم بقى عايزين التوسعة. عايزين عايزين يوسع علينا. في فلوس ما ما تعلي مستوى معيشتنا فبدأ الزوجات كلهم يطلبوا في نفس الوقت كل واحدة بتطلب طلبات تقول له انت بيجي لك اموال. انا عايزة وانا عايزة وانا عايزة وانا عايزة. وهو ده اللي كان هو مش عايز يحصل
ان النبي عليه الصلاة والسلام ليه ارتضى بالمستوى ده؟ ان هو يرى ان المستوى ده مش بيشغله. ربنا قال ايه؟ الهاكم التكاثر هو ما عندوش آآ وقت ان هو يعني ينشغل بالدنيا. هو بيقول ما لي وللدنيا. ما انا والدنيا الا كعابر سبيل استظل تحت الظل شجرة ثم ذهب
يعني انا مش عايز اشغل نفسي بطلبات واوسع ونشتري انا عايز اعيش في المستوى دوت وخلاص ده بيريحني مش بيشغلني آآ متطلبات خفيفة بعرف اركز في الدعوة فهو كان بيحب كده عليه الصلاة والسلام. وزوجاته عارفين كده من الاول
فبدأوا بقى لما الفلوس جت طبيعة المرأة بتطلب التوسعة فكل واحدة قالت هات لي هات لي هات لي هات لي هو عليه الصلاة والسلام عنده مش يعني انتم عارفين المروءة وكرم اخلاقه فكان عايز يرضيهم في نفس الوقت هنا
ارضائهم هيسبب له مشكلة اكبر. ممكن يشغله هو دي بالنسبة له مشكلة كبيرة هنا بقى في في في اتحط في موقف هو عايز يخليهم يتوقفوا عن الطلبات في نفس الوقت هو مش من طبيعته ان هو مسلا هيزعق او هيضرب او كده
فلما هو شعر بالارهاق الشديد دوت ما وجد حل الا ان هو يعتزل نساؤه ودي طريقة في الحقيقة يعني آآ الرجل ممكن يوصل دي بتبقى عقوبة بالنسبة له يعني لما يوصل لكده يبقى متضايق اوي
بس دايما الرجل اللي عنده مروءة هو مش هيشتم مش هيضرب اه مش عايز يزعق ويرفع صوته ويجيب الاهل والكلام دوت اصحاب المروءة بيقتفوا بالصمت في بعض الرجال لو لو زوجته ضايقته اوي
يسكت ويتغير بس. يعني يغير المعاملة. يبتدي يتكلم ما يتكلمش زي الاول بيرد ردود محدودة بقى ساكت كتير على طول لازم تنتبه. على طول لازم تنتبه تمام وتبتدي تحل الموقف بسرعة لان دي
يعني وتقول الحمد لله يعني ان دي طريقته في التعبير عن الايه؟ عن الغضب وان هو ما بيزودش عن كده ان هو بيقتصر على الصمت او ان هو بيعتزل او هو بيبتدي يتأخر مش مش عايز يقعد في البيت كتير. يبتدي يبعد شوية عشان
مش عارف هو مش عايز يحتك عشان ما يغلطش فدي حاجة كويسة على فكرة. حاجة كويسة مفترض مرأة ازا انتبهت لكده ما تستجلبش غضبه بقى هي المفروض تحل بسرعة وتحمد ربنا ان هي يعني زوجها من النوع دوت. يعني اللي هو مش هيضرب ومش هيشتم
هو مش عايز مشاكل فبياخد جنب كده وخلاص وفعلا النبي عليه الصلاة والسلام لما ضاق به الامر جدا زي ما بيقول كده اخد جنب واعتزل نساؤه. عليه الصلاة والسلام. اعتزلهم بعد عنهم تماما. اعتزالهم تماما
ما كانش بيروح بيت ولا واحدة منهم وقرر ان هو يعتزل في مشروبة كده كان له مكان لوحده. عامله يعني مكان بيعتزل فيه. آآ وبيبات فيه وينام فيه ويصحى فيه. ما كانش بيروح لاي
في واحدة منهم قعد كده شهر كامل شهر عشان بيعاتبهم على ان هم ارهقوه بكثرة الطلبات المهم مين اللي وصله الخبر سيدنا عمر بس وصله الخبر بشكل غلط. وصل له الخبر ان النبي عليه الصلاة والسلام طلق نساؤه
فراح سيدنا عمر راح جري على طول على النبي عليه الصلاة والسلام واستأزن ان هو يدخل عليه. المهم دخل عليه في النهاية وقال له اطلقت نساك؟ قال له لأ ما طلقتهمش. فهدي
طبعا في حفصة فالنبي عليه الصلاة قال فسيدنا عمر حاول يضحكه. قال يا رسول الله انا كنا معشر قريش كنا نغلب نساءنا نغلب نسائنا فلما قدمنا المدينة وجدنا قوم تغلبهم نسائهم الانصار يعني ستاتهم آآ ما شاء الله بيغلبوهم فضحك النبي عليه الصلاة والسلام هو كل
انت عايز ايه؟ يضحكوا وبعد كده آآ قال له آآ يا رسول الله لو رأيتني لقد دخلت على حفصة فقلت لا لا يغرنك ان كانت جارتك اوضأ منك. واحب الى النبي عليه الصلاة والسلام. يقول له ده انا مرة دخلت على السيدة حافصة وقلت لها ده ما تزعليش
ان جارتك عائشة النبي بيحبها اكتر منك بعاكسها يعني. فضحك النبي عليه الصلاة والسلام تبسم. هو كل ده عايز يضحكه عايز يخليه يبتسم. سيدنا عمر بيحاول يرسم البسمة على وجه النبي عليه الصلاة والسلام جزاه الله خيرا
المهم لقى النبي عليه الصلاة والسلام نايم على حصير والحصير معلم في جنبه وقال له يعني يا رسول الله يعني يشق علي ان انت تبقى نايم على الحصير وعلم في جنبك
وفارس والروم ينامون على ايه؟ على على الحرير وايه؟ وقد اعطوا الدنيا قال عمر يا عمر تمام ان اولئك قوم عجلت لهم طيباتهم في الحياة الدنيا. اما ترضى ان تكون لنا الاخرة وتكون لهم الدنيا
المهم يعني قدر ان هو يعني يهدي النبي عليه الصلاة والسلام. والنبي عليه الصلاة والسلام قطع عزلته ورجع الى نساؤه راجع الى فعلا بعد شهر راجع الى نساؤه. ودخل على السيدة عائشة. هو ده الموقف بقى اللي عايزة ايه؟ عايزكم آآ تنتبهوا له. لما دخل على السيدة عائشة
دخل السيدة عائشة بعد كم يوم تسعة وعشرين يوم بالعدد. طب عرفنا ازاي؟ عرفنا من السيدة عائشة. لما دخل على السيدة عائشة قالت يا رسول الله انك كنت قد اقسمت الا تدخل علينا شهرا. وفعلا كان اقسم ان هو مش هيدخل عليهم شهر
انك كنت قد اقسمت الا تدخل علينا شهرا وانما اصبحت من تسع وعشرين ليلة اعدها عدا الجملة دي مهمة جدا تقول للسيدة عيشة يا رسول الله انت كنت اقسمت انك مش هتدخل علينا شهر. السيدة عائشة فاهمة شهر يعني تلاتين يوم
بتقول له انت جاي بعد تسعة وعشرين يوم وانا عداهم عد. عداهم عد يعني شف المرأة لما زوجها يغيب عنها بتعد الايام والليالي وده دليل على شدة الحب مش اللي هي مش حاسة به. وما خدتش بالها رجع ما رجعش اتأخر ما اتأخرش. هو مش موجود في حساباتها. قلت له انا بعدهم. بعد الايام والليالي انت
داخل علي بعد تسعة وعشرين يوم طب ازاي مش انت قلت واقسمت على شهر؟ انت كده رجعت يوم بدري. قال لها لأ الشهر ده اصلا تسعة وعشرين يوم الشهر اللي احنا فيه هو اصلا تسعة وعشرين يوم. فانا كده التزمت بشهر بالتمام والكمال. فشوف حب السيدة عائشة للنبي عليه الصلاة والسلام
بتقول له انا بعدهم بعد الايام والليالي بقول امتى ترجع لي؟ وانا انت جاي لي في اليوم التسعة وعشرين سبحان الله يعني. ما اتلخبطتش ابدا في العد رغم تسعة وعشرين يوم مش رقم
فالمهم بعد كده بقى حصل ايه؟ نزلت اية التخيير نزلت ايه؟ اية التخيير. لو ربنا دافع بقى عن النبي عليه الصلاة والسلام. قال يا ايها النبي قل لازواجك ان كنتن تردن الحياة الدنيا وزينتها
اللي عايز نوسع عليها وسع عليها بس تطلقها فتعالينا امتعكن هديكوا اللي انتم عايزينه بس ايه اللي هتعوز كده مقابل كده وسرح كن سراحا جميلا يعني اطلقها وان كنتن تردن الله ورسوله والدار الاخرة فان الله اعد للمحسنات منكن
اجرا عظيما كان مطلوب النبي يبلغ نساؤه الرسالة ديت وطبعا دخل على اول حد راح لها السيدة عائشة طبعا الخبر صعب يعني اللي هو هيقول لها ايه يعني اطلقك يا اما تقعدي معي كده هو اصلا في ازاي هيقول للسيدة عائشة كلمة زي
سيدي هو عارف قد ايه هي بتحبه وقد ايه هو بيحبها فمهد لها قال يا عائشة ان الله تعالى قد امرني بامر ان اخبرك به وساخبرك به ولكن لا تتعجلي في الرد
حتى تستأمري ابويك ما تستعجليش في الرد وتختاري ارجعي للاب والام وخدي رأيهم الاول قبل ما تردي علي قالت له في ايه طيب؟ فراح قرأ عليها الاية ففهمت السيدة عائشة
بص بقى رد السيدة عيشة العفوي على طول. قالت يا رسول الله يا رسول الله افيك تستأمر ابوي استأمر ابوي والله اني اريد الله ورسوله والدار الاخرة كله يعني هو ده سؤال يتسأل
هو انا ممكن افكر في حاجة زي كده؟ هو في احتمال اصلا هو انا ينفع اسأل شف بقى قوة تعبيرها عن حبها للنبي عليه الصلاة والسلام. بتقول له اصلا السؤال ده مش وارد اصلا. ولا فيه احتمال ولا ربع في المية
انا اروح واسألهم ليه ما فيك استأمر ابويا والله اني اريد الله ورسوله والدار الاخرة. وكل زوجات النبي عليه الصلاة والسلام عملوا كده بس بقى عشان تشوفوا غيرة السيدة عائشة قالت للنبي عليه الصلاة والسلام قالت يا رسول الله لا تخبر نسائك بما قلت
ما تقولهمش انا قلت ايه ؟ عشان ما يردوش نفس ردي اللي هو عشان غيرانين مني. كل واحدة ترد بمزاجها فيعني بس كلهم اختاروا الله ورسوله والدار الاخرة بدليل ان هو ما طلقش ولا واحدة منهم بعد الايه؟ بعد الموقف دوت. فخد بالكم هنا السيدة عائشة بترد للنبي عليه الصلاة والسلام موقف عمله
فاكرين المرة اللي فاتت لما النبي عليه الصلاة والسلام قلنا من علامات حبه آآ للسيدة عائشة ان هو كان عبر لها ان هو متمسك بها اوي وان هو مش هيطلقها ابدا
لما قال لها كنت لك كابي زرع لام زرع ولكنني لا اطلقك. لان ابو زرع طلق ام زرع في النهاية. قال ولكنني لا اطلقك هنا السيدة عائشة بتقول له انا مش ممكن اسيبك ابدا. افيك اسلام ربيع. فمن الحاجات الجميلة اللي بتخلي الحب في البيت جميل. ان دايما الزوجين يعبروا
بعد عن تمسكهم ببعض وان هم متعلقين ببعض وان هم يعني مش ممكن نفارق بعض وان انت انا يعني ايه مش متخيلة حياتي من غيرك مش متخيلة حياتي من غيرك
الكلام دوت بيخلي الحاجة جميلة اوي تمام آآ السيدة عائشة آآ عاشت مع النبي عليه الصلاة والسلام وكانت صاحبة عبادة وطاعة. وكانت قوامة وصوامة. كانت تصوم كتير جدا بازن النبي عليه
الصلاة والسلام. كانت اه كثيرة الصدقة. كانت طويلة القيام رضي الله عنها وارضاها كانت زاهدة كانت راضية بحياتها مع النبي عليه الصلاة والسلام. بعد الموقف ده خلاص السيدة عائشة ما تكلمتش كلمة في امور الدنيا. ما اتكلمتش
كلمة امور الدنيا وعاشت مع النبي عليه الصلاة والسلام حياء يعني ممكن واحد فينا ما يتخيلش آآ ازاي ان واحدة تعيش كده. يعني مش بقول لكم زهد اللي هي يعني بتاكل وتشرب زينا لا. كان السيدة عائشة بتقول كان احيانا يمر علينا الثلاث ليالي
وليس عندنا طعام تمام؟ وكانت بتقول كان يعني آآ توفي رسول الله صلى الله عليه وسلم وما في بيتي من شيء يأكله ذو كبد الا شطر في رف لي تمام
وآآ السيدة عائشة قالت آآ ما شبع آل محمد ما شبع آل محمد صلى الله عليه وسلم من خبز شعير من خبز شعير يومين متتابعين حتى قبض ما فيش يومين ورا بعض كلنا خبز الشعير
كانوا بيقولوا كان كان بيت النبي عليه الصلاة والسلام يمر عليه الشهر والشهرين لا يوقد في بيته نار. وكان اغلب طعامه التمر والماء متخيلين التمر والماء فهي كانت راضية بحياء مش مش سهلة يعني. رضي الله عنها وارضاها وعاشت معه في الاحزاب وشافت معه
فعلا كان فيها ضيق في الحياة ولكنها رضيت برسول الله ورضيت بالله والدار الاخرة خلينا نقف هنا مع المواقف ديت الوقت عدى بسرعة. اتكلمنا النهاردة عن علامات جديدة للحب في بيت النبي عليه الصلاة والسلام
بس من زاوية تانية خطيرة وهي زاوية لما بيحصل بينا مشاكل ازاي بنعبر عن حبنا لبعض اتكلمنا عن ان الحب لم يمنع من والتأديب للسيدة عائشة اتكلمنا عن غيرة عائشة رضي الله عنها الجزء المحمود منها ولما تجاوزت شوية ازاي نفصل بين الجزء المحمود والجزء المذموم
اتكلمنا عن موقف التخيير اللي عبرت فيه السيدة عائشة عن وفاءها وحبها للنبي عليه الصلاة والسلام واشرنا اشارات الى زهد عائشة رضي الله عنه وارضاه ولعلنا المرة القادمة نتناول بقى حادسة الافك ايه اللي حصل؟ لما اتهمت السيدة عائشة في عرضها. ويمكن نجد فرصة نتكلم عن عبادتها وزهدها وحياءها
فده هنبدأ به المرة القادمة بازن الله تعالى. جزاكم الله كل خير. نسأل الله سبحانه وتعالى ان يجمعنا جميعا مع النبي عليه الصلاة والسلام في الفردوس الاعلى ومع زوجات النبي عليه الصلاة والسلام في الفردوس الاعلى. وان يحشرنا بحبنا لهم معهم. تقبل الله منا ومنكم صالح الاعمال. جزاكم الله كل خير
السلام عليكم ورحمة الله